# data[].attributes.attachment_link.readable_text
Οι πέτρινοι γίγαντες του Αιγαίου

Σήμα κατατεθέν του κυκλαδίτικου τοπίου, κυλινδρόσχημες ψηφίδες ομορφιάς, πολιτισμού και παράδοσης ξεπροβάλλουν διάσπαρτοι στις κορυφογραμμές των λόφων σαν σιωπηλοί μάρτυρες του μόχθου των κατοίκων μιας άλλης εποχής. Αυτή η αξιοθαύμαστη εφεύρεση, προάγγελος της βιομηχανικής περιόδου και τρανό παράδειγμα οικολογικής σκέψης, εκμεταλλεύτηκε στο έπακρο την ανεξάντλητη ενέργεια του ανέμου για να εξασφαλίσει από τη δούλεψή της το πιο ποθητό απόκτημα στην καθημερινότητα όλων των ανθρώπων: το ψωμί!

Οι ανεμόμυλοι εμφανίστηκαν στον ελλαδικό χώρο κατά τον 12ο με 13ο αιώνα. Η ομορφιά κι η λεβεντιά τους περιγράφηκε από περιηγητές∙ αποτυπώθηκε σε χαρακτικά∙ έκανε τον γύρο του κόσμου μέσα από χιλιάδες φωτογραφίες και καρτ- ποστάλ...

Κυκλαδίτικα μυλοτόπια

Στην κυκλαδική πολυνησία λειτούργησαν πάνω από 600 ανεμόμυλοι! Η κατασκευή τους, δύσκολη και πολυδάπανη όσο κι ενός μεγάλου ιστιοφόρου σε πολλές περιπτώσεις, απαιτούσε προσεκτική επιλογή της τοποθεσίας που θα κατασκευάζονταν ο μύλος. Ιδανικό ήταν το σημείο που οι βοριάδες ξεδίπλωναν όλη τους την ένταση: σε ξάγναντα∙ ρεματιές∙ στην έξοδο κάποιου φαραγγιού∙ σε "γλώσσες" ακρωτηρίων...

Η απόσταση του μύλου από την κατοικημένη περιοχή ήταν εξίσου σημαντική. Ο ανεμόμυλος χτιζόταν σε μέρος προσπελάσιμο από υποζύγια, κοντά σε οικισμούς, αλλά σε μακρινή ακτίνα από άλλα οικοδομήματα ώστε να μην παρεμποδίζεται η ομαλή λειτουργία του. Εξάλλου, το ανεμπόδιστο του αέρα απ' όλα τα μέρη μνημονεύεται ρητά στις αγοραπωλησίες των ανεμόμυλων.

Ο ξετροχάρης μύλος

Ο πλέον διαδεδομένος τύπος αλεστικού ανεμόμυλου στα αιγαιοπελαγίτικα νησιά ήταν ο λεγόμενος ξετροχάρης μύλος ή κοινός πυργόμυλος. Ήταν κατά κανόνα πέτρινος, κυλινδρικού σχήματος, με κωνική - περιστρεφόμενη σύμφωνα με τη φορά του ανέμου- οροφή, και ψάθινο "καπέλο". Ολόλευκα τριγωνικά πανιά στηριγμένα σε τεράστιες αντένες έθεταν σε κίνηση ένα σύστημα ξύλινων αξόνων και τροχών, που με τη σειρά τους μετέφεραν τη δύναμη του αέρα στην πάνω μυλόπετρα (παναριά), η οποία περιστρεφόταν σε μια άλλη σταθερή (καταριά). Ανάμεσα στις δυο οριζόντιες μυλόπετρες το σιτάρι, το κριθάρι, το καλαμπόκι... συνθλίβονταν για να γίνουν αλεύρι, πολύτιμο προοίμιο τροφής.

Όταν ο μύλος ήταν έτοιμος να μπει σε λειτουργία, ο μυλωνάς ξεδίπλωνε το ένα πανί, σαν ειδοποιητήριο, για να πάνε οι χωρικοί τ' αλέσματά τους στον μύλο. Τότε τα μονοπάτια γέμιζαν με κάρα ή γαϊδουράκια φορτωμένα σε σακιά όλο τον κόπο της χρονιάς. Πολλές φορές, τη μεταφορά αναλάμβαναν οι γυναίκες του χωριού, κουβαλώντας τα σακιά πάνω στα κεφάλια τους. Με τον ίδιο τρόπο κουβαλούσαν πίσω στο σπίτι το αλεύρι για το ψωμί της οικογένειας. Από το άλεσμα, ο μυλωνάς κρατούσε το 10% ως αμοιβή, το λεγόμενο αξάι ή ξάι.

Ο μύλος ήταν σε ετοιμότητα όλο το εικοσιτετράωρο. Δεν υπήρχε ωράριο, μήτε μέρα ανάπαυσης∙ ξέχωρα από τις μετρημένες δεσποτικές γιορτές. Την ένταση της δουλειάς ρύθμιζε η ανάγκη, η εποχή και ο καιρός. Ένας ανεμόμυλος μπορούσε να αλέσει 20-70 κιλά σιτηρών την ώρα, ανάλογα με την ένταση και τη φορά του ανέμου.

Ο άρχοντας του πυργόμυλου

Ο μυλωνάς, σημαντικό πρόσωπο της τοπικής κοινωνίας, άριστος αφηγητής - ενίοτε παραμυθάς - και επιδέξιος πληροφοριοδότης, ασπρομάλλης από τα χρόνια και την άχνη του αλευριού ήταν ο απόλυτος κυρίαρχος του μύλου του. Ερμήνευε τα σημάδια της φύσης∙ ανέμιζε τα πανιά παλεύοντας με τα ξεσπάσματα του καιρού∙ λαγοκοιμόταν με το νανουριστικό τριζοβόλημα της μυλόπετρας∙ διόρθωνε την "αρματωσιά" του μύλου ανάλογα με την κατεύθυνση του αέρα.

Η συνήθως πολύωρη αναμονή στον αυλόγυρο του μύλου συνοδεύονταν με πειράγματα, κουτσομπολιά και αυτοσχέδια γλέντια. Εκεί, τις όμορφες καλοκαιρινές νύχτες, τις γεμάτες μυστήριο και διάθεση για συναναστροφή, ο μονότονος ήχος της "φτερωτής" έδινε τον τόνο και την έμπνευση για τα ωραιότερα δημοτικά τραγούδια του πόνου, της αγάπης, του καημού...

Σήμερα, πολλοί ανεμόμυλοι στέκουν ακόμη διάσπαρτοι στα ελληνικά νησιά, χωρίς όμως να επιτελούν τον αρχικό τους λειτουργικό ρόλο. Ορισμένοι έχουν επισκευασθεί εξ ολοκλήρου και λειτουργούν ως μουσεία, εκθεσιακοί χώροι πολιτισμού ή χώροι διασκέδασης (καφέ, μπαρ, μικρά εστιατόρια) αλλά και ιδιαίτερα καταλύματα για μια αξέχαστη διαμονή. Άλλοι έχουν ανακαινισθεί και κατοικούνται από ιδιώτες.

Αναμφισβήτητα, όμως, το ελληνικό νησί που έχει ταυτιστεί στη συνείδηση των ταξιδιωτών με τους ανεμόμυλους είναι η Μύκονος. Οι τελευταίοι επτά μυκονιάτικοι ανεμόμυλοι (ξεπερνούσαν άλλοτε τους είκοσι σ' ολόκληρο το νησί) δεσπόζουν πάνω από τη συνοικία του Κάστρου, στη Χώρα. Οι ολόλευκοι επιβλητικοί όγκοι τους, προσανατολισμένοι στο ανοιχτό πέλαγος, αντιστέκονται πεισματικά στις δυνατές ριπές του κυκλαδίτικου μελτεμιού. Κι έτσι, η ανοιχτή τους αγκαλιά - δημοφιλές φόντο για τους φωτογραφικούς φακούς - ταξιδεύει την εικόνα του νησιού στα πέρατα της γης.

# data[].attributes.attachment_link.description
Σήμα κατατεθέν του κυκλαδίτικου τοπίου, κυλινδρόσχημες ψηφίδες ομορφιάς, πολιτισμού και παράδοσης ξεπροβάλλουν διάσπαρτοι στις κορυφογραμμές των λόφων σαν σιωπηλοί μάρτυρες του μόχθου των κατοίκων μιας άλλης εποχής. Αυτή η αξιοθαύμαστη εφεύρεση...

# data[].attributes.attachment_link.readable_text
Μια μέρα σε μια μικρή πόλη έφτασε ένας ζητιάνος.

Δεν σου γέμιζε το μάτι με την πρώτη ματιά έτσι όπως ήταν αδύνατος

με μακριά μαλλιά και γενειάδα.

Τα ρούχα του μπορεί να ήταν καθαρά, αλλά ήταν τόσο

φθαρμένα που έλεγες πως αν τα φυσήξει ο αέρας θα

σκορπίσουν δεξιά και αριστερά.

Ζήτησε φαγητό και στέγη, αλλά μερικοί τον έβρισαν, άλλοι

τον κορόιδεψαν και μόνο κάποιοι του έδωσαν λίγα φαγώσιμα,

ενώ κανένας δεν του έδωσε μια γωνιά να κοιμηθεί.

Δύσκολη εποχή...δεν εμπιστεύεσαι εύκολα έναν άγνωστο.

Άρχισε να σουρουπώνει και ο ζητιάνος έφυγε αναζητώντας

ένα μέρος να κοιμηθεί.

Έφτασε στην ακροθαλασσιά... εκεί ορθώνονταν τέσσερις

μισογκρεμισμένοι ανεμόμυλοι.

Διάλεξε έναν που βρισκόταν σε καλύτερη κατάσταση και έκατσε

να ξεκουραστεί.

Κοίταξε γύρω του την ερήμωση και σκέφτηκε πως και η δική του η ζωή

κάπως έτσι ήταν.

"Αν μπορούσα να ξαναζωντάνευα αυτό το μέρος", σκέφτηκε. "θα

μπορούσα να φανώ και πάλι χρήσιμος"...

Οι σκέψεις τον κράτησαν ξάγρυπνο σχεδόν όλη τη νύχτα...

Το πρωί σαν ξημέρωσε, αποφάσισε να κάνει τις σκέψεις του

πραγματικότητα. Αποφάσισε να επισκευάσει τους ανεμόμυλους

και να τους δώσει καινούργια όψη.

Ξεκίνησε σε αναζήτηση υλικών και εργαλείων. Σε μια εγκαταλελειμμένη

από χρόνια οικοδομή βρήκε τα πρώτα υλικά και εργαλεία για να ξεκινήσει.

Το απόγευμα κάποιοι τον είδαν σκαρφαλωμένο στη φτερωτή του πρώτου

μύλου... Δεν του έδωσαν σημασία...Δεν ήθελαν πολλά πάρε-δώσε μαζί του.

Μέσα σε λίγες μέρες ο πρώτος ανεμόμυλος έστεκε εκεί κάτασπρος.

Οι κάτοικοι της μικρής πόλης ξαφνιάστηκαν ευχάριστα...

Άρχισαν τώρα να τον πλησιάζουν δειλά δειλά και να τον ρωτούν αν

χρειαζόταν κάτι. Εκείνος το μόνο που ζητούσε ήταν υλικά για να

επιδιορθώσει και τους υπόλοιπους ανεμόμυλους.

Εκείνοι του έφερναν όχι μόνο τα υλικά που ζητούσε αλλά και φαγητό

και ρούχα.

Σε λίγες μέρες ήταν έτοιμος και ο άλλος ανεμόμυλος. Στους τοίχους του

ζωγράφισε πεταλούδες και χαρούμενα παιδιά να παίζουν..

Τώρα οι κάτοικοι άρχισαν να τον βοηθούν για να τελειώσει και τους άλλους.

Έτσι μετά από λίγο καιρό ήταν έτοιμοι και οι άλλοι δύο.

Κοντά στον τοίχο τους φύτεψε λουλούδια που δεν άργησαν να σκαρφαλώσουν

πάνω τους.

Το μέρος απέκτησε ζωή, καθώς όλοι έρχονταν να θαυμάσουν τους ανεμόμυλους.

Μια μέρα κατέφθασε και ο δήμαρχος της πόλης για να δει και αυτός

τους ανανεωμένους ανεμόμυλους.

Στο έκτακτο δημοτικό συμβούλιο που συγκάλεσε, αποφάσισαν πως θα

χρησιμοποιούσαν πλέον τους ανεμόμυλους.

Έτσι τον κατάλευκο αποφάσισαν να τον κάνουν βιβλιοθήκη και τον γέμισαν

με βιβλία.

Τον άλλο με τις παιδικές ζωγραφιές τον έκαναν αίθουσα ψυχαγωγίας για μικρά

και μεγάλα παιδιά και τον γέμισαν με πολλά επιτραπέζια παιχνίδια.

Τον άλλο τον έκαναν λαογραφικό μουσείο και τον τελευταίο τον παραχώρησαν

στον ζητιάνο για να μένει.

Όταν πήγαν να του ανακοινώσουν την απόφαση βρήκαν ένα άνδρα γύρω στα

σαράντα, περιποιημένο με κομμένη την γενειάδα να τους περιμένει.

Τα έχασαν... η γενειάδα και τα μακριά μαλλιά τον έκαναν να φαίνεται γέρος.

Χάρηκε με την απόφαση του δημοτικού συμβουλίου και χάρηκε πιο πολύ

όταν του είπαν πως του ανέθεσαν την φροντίδα και την συντήρηση των

ανεμόμυλων.

Επιτέλους μαζί με τους ανεμόμυλους είχε φτιάξει και τη δική του ανεμοδαρμένη

ζωή.

Οι τέσσερις ανεμόμυλοι είναι κουμπαράδες και είναι φτιαγμένοι με πολλή

αγάπη για τον φιλανθρωπικό σκοπό που διοργανώνει

Η Δράση των Ελληνίδων Μπλόγκερ
http://www.drasigreekblogger.blogspot.gr/

Φίλοι μου να είστε όλοι καλά!

Ευχαριστώ για τα πολύ όμορφα σχόλια που μου γράφετε.

Φιλάκια!

# data[].attributes.attachment_link.authors[].name
Ελένη Φλογερά

# data[].attributes.attachment_link.title
Οι τέσσερις ανεμόμυλοι

# data[].attributes.attachment_link.description
Μια μέρα σε μια μικρή πόλη έφτασε ένας ζητιάνος. Δεν σου γέμιζε το μάτι με την πρώτη ματιά έτσι όπως ήταν αδύνατος με μακριά μαλ...

# data[].attributes.attachment_link.readable_text
Για την μαγεία και το όνειρο... Για την ανιδιοτελή αγάπη και τις ξεχασμένες αξίες... Για τις ανησυχίες μας που μικραίνουν σαν τις μοιραστούμε... Για τα καλά βιβλία που πρέπει να τα αναζητήσουμε...
Μια φορά κι έναν καιρό στην κοιλάδα των Ανεμόμυλων μόλις εμφανίστηκαν οι Τέλειες Μηχανές σταμάτησαν τα Όνειρα. Όλα γίνονταν και εξαρτιόνταν από τα ...κουμπιά. Κι αφού ξεχάστηκαν οι παραδοσιακές συνήθειες, έπαψε ακόμα κι ο Άνεμος να φυσά. Κι οι ανεμόμυλοι ακούνητοι πια κοιμούνταν με τα χέρια ανοιχτά. Μόνο η Άννα η μοδίστρα του χωριού συνέχισε να ονειρεύεται. Η δουλειά της μπορεί να λιγόστεψε αλλά η φαντασία της μεγάλωσε ακόμα πιο πολύ. Σαν να γίνονταν αστέρια τα κουμπιά και τα παλτά της να πως ήταν φτιαγμένα από σύννεφα. Κι ένα βράδυ όπως κοιτούσε πέρα προς τους ανεμόμυλους βλέπει εκείνον τον γίγαντα στη σκιά του φεγγαριού που όλοι τον έλεγαν άνθρωπο-πουλί. Κι εκείνος ήθελε να πετάξει ψηλά να χορέψει με τα σύννεφα αλλά δεν μπορούσε αφού ο Άνεμος είχε χαθεί. Η Άννα χαμογέλασε και του υποσχέθηκε πως θα του έραβε ένα κουστούμι για να μπορεί να πετάξει... Κι αρχίζει να ψάχνει τις μαγικές κλωστές και θα φτάσει μέχρι τον Κήπο των Πικραλίδων και ως τη Χτένα του Ανέμου. Από μια πικραλίδα θα ξεκινήσει το όνειρο και τα νήματα θα ετοιμαστούν. Τότε θα συμβεί εκείνο το θαύμα που θα φέρει πίσω τον Άνεμο, θα ξυπνήσει όλες τις ξεχασμένες ευχές κι επιθυμίες. Το κουστούμι του γίγαντα θα φτάσει σε Εκείνον μέσα από τα "χέρια " των Ανεμόμυλων και θα γίνει ο χορευτής του Ανέμου να ακουμπήσει τα σύννεφα....

Είναι από εκείνες στις ιστορίες που σε κάνουν να ονειρεύεσαι κι εσύ. Που νιώθεις πως τίποτα δεν χάνεται ή ξεχνιέται αν υπάρχει έστω και ένα κορίτσι, ένα αγόρι, ένας και μόνο ένας άνθρωπος που πιστεύει στα όμορφα, στα απίθανα και στα όνειρα. Όσο και αν η τεχνολογία έχει κυριεύσει τις ζωές των ανθρώπων υπάρχουν κάποια πράγματα που δεν μπορεί να τα προσφέρει. Είναι οι μυρωδιές, τα συναισθήματα, την φαντασία και το όνειρο. Ένα υπέροχο βιβλίο από την για τη δύναμη της ψυχής, την ελπίδα που δεν σβήνει ποτέ, τις επιθυμίες και τα όνειρα που μόνο σαν κάποιος δώσει όλη του την πίστη και την δύναμη μπορεί να τα καταφέρει.

Για τις αξίες και τις παραδόσεις που δεν πρέπει να χαθούν ποτέ. Για την έμπνευση που κατοικεί πολλές φορές στα ασήμαντα και μικρά, την ομορφιά της φύσης που αναζωογονεί και προσφέρει ζωή.

Ένα βιβλίο εικονογραφημένο μοναδικά από την . Αξεπέραστες ονειρικές φιγούρες με ονειρική ατμόσφαιρα.

Ένα βιβλίο σαν παλιό παραμύθι σε σύγχρονη εποχή.

Αναζητείστε το στα μικρά και μεγάλα βιβλιοπωλεία και χαθείτε στην μαγεία του ονείρου και της πεθυμιάς.

Δείτε εδώ : https://www.greekbooks.gr/i-koilada-ton-anemomylon.html

"Συννεφιά με πιθανότητα βροχής", έτσι ξεκίνησε και τη μέρα του ο Μπίλυ.

Κακόκεφος, μουρτζούφλης και με πολλά κακά προαισθήματα. Ακόμα κι όταν έφτασε στην τάξη του ένιωθε σαν κάποιος να τον ακολουθούσε συνέχεια. Και ήρθε κι η λύπη και φώλιασε στην ψυχή του και δεν μπορούσε να τη μοιραστεί με κανέναν. Ούτε για εκείνο το περίεργο πράγμα που τον ακολουθούσε όλη μέρα ήθελε και μπορούσε να μιλήσει. Κι εκείνο δεν έφευγε από πουθενά, τόσο που έγινε βάρος ασήκωτο στον Μπίλυ και του δώσε κι ένα όνομα. Τον αποκαλούσε πια, κύριο Ουφ. Ήταν παντού, σκιά του έγινε. Τον τρόμαζε, τον νεύριαζε και τον έκανε να νιώθει περίεργα και στενάχωρα συνεχώς. Κι όταν πια αγανάκτησε τόσο που φώναξε στον κύριο Ούφ πως τον μισεί μέσα στο δάκρυ του ήταν σαν να είδε το πρόβλημα και τον εαυτό του ο μικρός Μπίλυ. Και τότε συνέβη ένα μικρό θαύμα...

Ανησυχία, άγχος, φόβος κι ένα σωρό αρνητικά συναισθήματα που κάνουν τη ζωή κάποιες μέρες να μοιάζει σαν ένα τεράστιο γκρίζο σύννεφο περιγράφονται στο βιβλίο της . Η ίδια η συγγραφέας είναι και η εικονογράφος του που πραγματικά εντυπωσιάζει με την σύλληψη και τις φιγούρες της. Ένα βιβλίο που θίγει και παρουσιάζει με πολύ ιδιαίτερο τρόπο μια ψυχική νόσο όπως η κατάθλιψη που δυστυχώς πλήττει ακόμα και πολύ νεαρές ηλικίες. Μια νόσος που δεν μπορεί να την καταλάβει και να την περιγράψει ένα μικρό παιδί παρά μόνο σχηματικά. Η πετυχαίνει με τον κύριο Ούφ της να εισχωρήσει στην παιδική ψυχή και γιατί όχι να ταυτοποιηθεί ο "ήρωάς" της με ανάλογες περιπτώσεις.

Για παιδιά που αισθάνονται θλίψη που δεν ξέρουν πως να αντιμετωπίσουν τη λύπη τους και δεν μπορούν να ερμηνεύσουν την ανησυχία και το άγχος τους.

Η συμφιλίωση με τον εαυτό μας. Η αποδοχή ακόμα και των "κακώς κείμενων" είναι η μόνη λύση που θα μας βοηθήσει να απαλλαγούμε όσο γίνεται πιο γρήγορα και άμεσα από κάθε αρνητική σκέψη και κάθε βάρος.

Βιβλία για τις ανησυχίες των παιδιών υπάρχουν αρκετά στις μέρες μας που με το παράδειγμα τους και την ιστορία τους μας οδηγούν να αντιληφθούμε πως δεν είμαστε μόνοι μας στα δύσκολα. Ο κύριος Ουφ και ο κάθε γκρίζος κύριος μας προτρέπει να ερμηνεύσουμε και να καταλάβουμε με τι περίπου μοιάζει το ασήκωτο βάρος για όλες εκείνες στις μέρες που τα πράγματα δεν πάνε και τόσο καλά. Να τις αντέξουμε, να τις "αγκαλιάσουμε" και να συμβιβαστούμε πως μόνο αν συνειδητοποιήσουμε την ύπαρξη των αρνητικών σκέψεων και καταστάσεων θα μπορέσουμε να τα αντιμετωπίσουμε. Θάρρος θέλει, δύναμη, τόλμη και απόφαση μεγάλη. Η ζωή δεν είναι πάντα γλυκιά και όμορφη. Κάποιες μέρες είναι διαφορετικές και ίσως αυτό να της δίνει ουσία, περιεχόμενο και χαμόγελα για όταν όλα αλλάζουν και πάλι.

Ένα βιβλίο που μπορεί να ξεκινήσεις πολλές συζητήσεις στην ολομέλεια μιας τάξης για την κάθε δυσκολία που περνάει ένα παιδί και που δεν μπορεί να καταλάβει πως προέρχεται και πως θα την αντιμετωπίσει.

Για να μπορέσει να βγάλει από μέσα του το πρόβλημα. Η λύση είναι η κουβέντα, η συνδρομή βοήθειας από άλλους, μεγαλύτερους, ειδικούς ή ακόμα και συνομήλικους που θα σταματήσουν να ακούσουν και να δεχτούν το πρόβλημα.

Αποδοχή του εαυτού μας...

Βάλτε τα μικρά παιδιά μπροστά σε έναν καθρέφτη. Πείτε τους τι βλέπουν. Αφήστε τα να σας περιγράψουν πως εκείνα βλέπουν το πρόσωπο αλλά και το σώμα τους. Δώστε τους μια λευκή κόλλα χαρτί να ζωγραφίσουν τον εαυτό τους. Να ζωγραφίσουν μια μέρα που νιώθουν άσχημα ή περίεργα. Να γράψουν σαν σε ημερολόγιο τις πιο βαθιές σκέψεις τους για οτιδήποτε τα απασχολεί. Να μιλήσετε για συναισθήματα. Να σχηματοποιήσετε την λύπη. Να Μιλάτε μαζί για κάθε πρόβλημα.

Δείτε κάποιες δραστηριότητες στο site της Μικρής Σελήνης : https://mikriselini.wordpress.com/2020/12/04/%CE%BF-%CE%BA%CF%8D%CF%81%CE%B9%CE%BF%CF%82-%CE%BF%CF%85%CF%86/

Δείτε ένα μικρό δείγμα από την δουλειά της Anna Walker για το βιβλίο εδώ : https://youtu.be/0XganveY7Us

Για παιδιά από 4 χρόνων
Ο μικρός νυχτόγατος, Σόνια Ντανόφσκι, εκδ. Κόκκινη Κλωστή Δεμένη
Ένα μικρό αγόρι, ο Αντώνης!

Η γιορτή του καλοκαιριού στο καταφύγιο των ζώων!

Μια ζωγραφιά για τη λαχειοφόρο αγορά που εικόνιζε έναν πάνθηρα!

Δεν ήταν όμως αρκετή για να φέρει χρήματα για ένα τόσο σπουδαίο σκοπό κι έτσι ο Αντώνης σκέφτηκε να χαρίσει όλα του τα χνουδωτά ζωάκια που πραγματικά λάτρευε ώστε να αυξηθούν οι συμμετοχές και η ζήτηση ενός μικρού κι αδέσποτου ζώου. Η πράξη του Αντώνη ήταν παράδειγμα προς μίμηση. Η διευθύντρια του καταφύγιου ενθουσιάστηκε και αποφάσισε να μην κληρώσει την υπέροχη ζωγραφιά του αλλά να την κρεμάει στον τοίχο τους. Η γιορτή του καλοκαιριού ήταν έτοιμη με την μαμά του Αντώνη να συμμετέχει στη μικτή συναυλία με το τσέλο της. Οι γάτες πολλές στο καταφύγιο, μια όμως ήταν ξεχωριστή για τον μικρό Αντώνη. Ο Γκριζέλος έκλεψε την καρδιά του και τα χνουδωτά ζωάκια του έγιναν ανάρπαστα στο παζάρι....

Η ιστορία συνεχίζεται με τον μικρό Αντώνη να αναζητεί κάποια στιγμή μια χνουδωτή αγκαλιά και ο Πάκο το μικρό χνουδωτό γατάκι της μαμάς, εκείνο των δικό της παιδικών χρόνων να μπει στην ζωή και την καρδιά του μικρού Αντώνη.

Και όχι μόνο, μαζί του θα έρθει και μια μεγάλη έκπληξη που θα την συντηρεί κάθε βράδυ ο ήχος από το τσέλο της μαμάς και το τραγούδι του μικρού νυχτόγατου ....

Μια υπέροχη και τρυφερή ιστορία της Σόνιας Ντανόφσκι για την χαρά και τη δύναμη της προσφοράς. Ένα βιβλίο που σε μαγνητίζει η εικονογράφηση του τόσο πολύ, που δύσκολα το αποχωρίζεσαι. Η δύναμη των εικόνων εκτός από την μαγεία τους σε κάνουν να μπεις στη θέση του μικρού Αντώνη. Να νιώσεις, να σκεφτείς και να παραδειγματιστείς από το μέγεθος της δικής του προσφοράς και ...ψυχής.

Ένα βιβλίο που θα σας συγκινήσει με τα πολλάπλά μηνύματα.

Για την υιοθεσία των ζώων. Για την αλληλεγγύη και την χαρά του να δίνεις δεύτερες ευκαιρίες σε ζωντανά πρόσωπα - ζώα και πράγματα. Η κούκλα αγκαλιάς είναι γνωστή σε όλους μας. Το μικρό χνουδωτό ζωάκι των παιδικών μας χρόνων είναι μια παρηγοριά, μια άσβηστη ανάμνηση και ένας βοηθός στα δύσκολα. Εδώ ο Αντώνης και κάθε Αντώνης δείχνει το μεγαλείο της ψυχής τους δωρίζοντας όλα του τα πολύτιμα για ιερό σκοπό. Να βρουν σπίτι όλα τα ζωάκια ή έστω να καλυτερέψουν τη ζωή τους στο καταφύγιο όπου ζουν. Η ανταμοιβή του όμως χαρίζει πολλά περισσότερα συναισθήματα και χαρές.

Η δύναμη λοιπόν της προσφοράς, της μουσικής, της αποδοχής των μικρών αδέσποτων ζώων. Η φιλοζωία σε μια πολύ δυνατή της στιγμή.

Να το ψάξετε το βιβλίο...

Να μαγευτείτε με τις εικόνες.

Να νιώσετε πως καμμιά φορά το δόσιμο των πολύτιμων πραγμάτων σας έχει τεράστια αξία και πολλά περισσότερα οφέλη στην ψυχή σας.

Να σιγοτραγουδήστε το τραγούδι του μικρού νυχτόγατου ή και να το παίξετε στο τσέλο, το πιάνο ή την κιθάρα σας. Να σας ταξιδέψει η μουσική με την παρτιτούρα που υπάρχει στο τέλος του βιβλίου.

Την μετάφρασή του έχει κάνει η Εύη Γεροκώστα και η απόδοσή του είναι άρτια!

Δείτε εδώ περισσότερα http://www.kokkiniklostibooks.gr/book.php?id=5efa020dc79c7

Για παιδιά και ενήλικες
https://zhtunteanagnostes.blogspot.com/

# data[].attributes.attachment_link.keywords[]
παραμύθια του σαββάτου

# data[].attributes.attachment_link.title
Ο κύριος Ούφ ,οι ανεμόμυλοι και ένας μικρός νυχτόγατος... στα Παραμύθια του Σαββάτου!

# data[].attributes.attachment_link.description
Τρία μοναδικά παραμύθια που πρέπει να τα αναζητήσουμε

# data[].attributes.attachment_link.readable_text
Στο συγκρότημα των Κυκλάδων περίπου 600 ανεμόμυλοι στέκονται ως "πέτρινοι γίγαντες" και αποτελούν το νούμερο αξιοθέατο του κάθε νησιού. Η Μύκονος και η Σέριφος είναι τα νησιά τα οποία φημίζονται για τους ανεμόμυλους. Τι γνωρίζουμε όμως για την ιστορία τους; Σίγουρα ελάχιστα. Γι' αυτό κι εγώ θα σου κάνω μία αναδρομή στο παρελθόν.

Ανέμομυλοι: Οι "γίγαντες" της κυκλαδίτικης πολυνησίας που σε μαγεύουν!

https://www.instagram.com/p/BIXA8QChiMG/

Αυτό που αρχικά πρέπει να επισημανθεί είναι ότι η κατασκευή τους, δύσκολη και πολυδάπανη. Ιδανικό ήταν το σημείο που οι βοριάδες ξεδίπλωναν όλη τους την ένταση: σε ξάγναντα∙ ρεματιές∙ στην έξοδο κάποιου φαραγγιού∙ σε "γλώσσες" ακρωτηρίων. Σημαντικό ρόλο μεταξύ άλλων έπαιζε και η απόσταση του μύλου από την κατοικημένη περιοχή.

Ο ξετροχάρης μύλος

Ο πιο φημισμένος μύλος ήταν ο ξετροχάρης μύλος ή κοινός πυργόμυλος. Ήταν κατά κανόνα πέτρινος, κυλινδρικού σχήματος, με κωνική - περιστρεφόμενη σύμφωνα με τη φορά του ανέμου- οροφή, και ψάθινο "καπέλο". Ολόλευκα τριγωνικά πανιά στηριγμένα σε τεράστιες αντένες έθεταν σε κίνηση ένα σύστημα ξύλινων αξόνων και τροχών, που με τη σειρά τους μετέφεραν τη δύναμη του αέρα στην πάνω μυλόπετρα (παναριά), η οποία περιστρεφόταν σε μια άλλη σταθερή (καταριά). Ανάμεσα στις δυο οριζόντιες μυλόπετρες το σιτάρι, το κριθάρι, το καλαμπόκι... συνθλίβονταν για να γίνουν αλεύρι, πολύτιμο προοίμιο τροφής.

Όταν ο μύλος ήταν έτοιμος να μπει σε λειτουργία, ο μυλωνάς ξεδίπλωνε το ένα πανί, σαν ειδοποιητήριο, για να πάνε οι χωρικοί τ' αλέσματά τους στον μύλο. Τότε τα μονοπάτια γέμιζαν με κάρα ή γαϊδουράκια φορτωμένα σε σακιά όλο τον κόπο της χρονιάς. Πολλές φορές, τη μεταφορά αναλάμβαναν οι γυναίκες του χωριού, κουβαλώντας τα σακιά πάνω στα κεφάλια τους. Με τον ίδιο τρόπο κουβαλούσαν πίσω στο σπίτι το αλεύρι για το ψωμί της οικογένειας. Από το άλεσμα, ο μυλωνάς κρατούσε το 10% ως αμοιβή, το λεγόμενο αξάι ή ξάι.

https://www.instagram.com/p/BtOZm7bgMSZ/

Ο μύλος ήταν σε ετοιμότητα όλο το εικοσιτετράωρο. Δεν υπήρχε ωράριο, μήτε μέρα ανάπαυσης∙ ξέχωρα από τις μετρημένες δεσποτικές γιορτές. Την ένταση της δουλειάς ρύθμιζε η ανάγκη, η εποχή και ο καιρός. Ένας ανεμόμυλος μπορούσε να αλέσει 20-70 κιλά σιτηρών την ώρα, ανάλογα με την ένταση και τη φορά του ανέμου.

Ο απόλυτος κυρίαρχος του πυργόμυλου

Ο μυλωνάς ήταν το πρόσωπο που θεωρούνταν ο απόλυτος κυρίαρχος του πυργόμυλου. Ερμήνευε τα σημάδια της φύσης ∙ ανέμιζε τα πανιά παλεύοντας με τα ξεσπάσματα του καιρού∙ λαγοκοιμόταν, διόρθωνε την "αρματωσιά" του μύλου ανάλογα με την κατεύθυνση του αέρα.

Μύκονος: Το νησί των ανεμόμυλων

Το ελληνικό νησί που σήμα κατατεθέν του είναι οι ανεμόμυλοι δεν είναι άλλο από τη Μύκονο. Παλαιότερα υπήρχαν παραπάνω από είκοσι. Τώρα έχουν μείνει επτά και βρίσκονται στο Κάστρο του νησιού. Δεν υπάρχει ούτε ένας επισκέπτης που να έχει επισκεφθεί την αρχόντισσα των Κυκλάδων και να μην έχει τραβήξει την καθιερωμένη φωτογραφία από το σημείο.

Πολλοί ανεμόμυλοι σε νησιά έχουν ανακαινισθεί κι έχουν επισκευασθεί για να λειτουργήσουν ως μουσεία, εκθεσιακούς χώρους πολιτισμού ή χώρους διασκέδασης (καφέ, μπαρ, μικρά εστιατόρια) αλλά και ιδιαίτερα καταλύματα για μια αξέχαστη διαμονή. Άλλοι έχουν ανακαινισθεί και κατοικούνται από ιδιώτες.

Ακολουθήστε τη Μαρκέλλα Σαράιχα στα social media

# data[].attributes.attachment_link.title
Ανέμομυλοι: Οι "γίγαντες" της κυκλαδίτικης πολυνησίας που σε μαγεύουν!

# data[].attributes.attachment_link.description
Στο συγκρότημα των Κυκλάδων περίπου 600 ανεμόμυλοι στέκονται ως

# data[].attributes.attachment_link.readable_text
Περιγραφή:

Κάποτε στην Κοιλάδα των Ανεμόμυλων ζούσαν άντρες,

γυναίκες και παιδιά, όπως σε όλο τον υπόλοιπο κόσμο.

Όμως μια μέρα ήρθαν οι Τέλειες Μηχανές και η ζωή τους άλλαξε.

Το μόνο που χρειαζόταν για να ζήσεις μια τέλεια στιγμή,

να φας ένα τέλειο επιδόρπιο ή να έχεις έναν τέλειο φίλο ήταν να πατήσεις απλά ένα κουμπί... Για ποιον λόγο, λοιπόν, να ονειρεύεσαι;

Έτσι, όλοι οι κάτοικοι της Κοιλάδας των Ανεμόμυλων σταμάτησαν να ονειρεύονται. Όλοι;

# data[].attributes.attachment_link.title
H Κοιλάδα των Ανεμόμυλων

# data[].attributes.attachment_link.description
Κάποτε στην Κοιλάδα των Ανεμόμυλων ζούσαν άντρες, γυναίκες και παιδιά, όπως σε όλο τον υπόλοιπο κόσμο. Όμως μια μέρα ήρθαν οι Τέλειες Μηχανές και η ζωή τους άλλαξε. Το μόνο που χρειαζόταν για να ζήσεις μια τέλεια στιγμή, να φας ένα τέλειο επιδόρπιο ή να έχεις έναν τέλειο φίλο ήταν να πατήσεις απλά ένα κουμπί...

# data[].attributes.attachment_link.provider_name
Καλοκάθης Εκδόσεις / Βιβλιοπωλείο

# data[].attributes.attachment_link.readable_text
Product Information

Η σειρά "Οι απίστευτες περιπέτειες του Δον Κιχώτη" εξιστορεί τις απίστευτες περιπέτειες του Δον Κιχώτη και του υπηρέτη του, που αφού έγινε περιπλανώμενος ιππότης, γύριζε τον κόσμο με τα όπλα και το άλογό του αναζητώντας περιπέτειες και κατορθώματα σαν κι αυτά που είχε διαβάσει.
"Η περιπέτεια με τους ανεμόμυλους"

# data[].attributes.attachment_link.title
ΟΙ ΑΠΙΣΤΕΥΤΕΣ ΠΕΡΙΠΕΤΕΙΕΣ ΤΟΥ ΔΟΝ ΚΙΧΩΤΗ 3 - Η ΠΕΡΙΠΕΤΕΙΑ ΜΕ ΤΟΥΣ ΑΝΕΜΟΜΥΛΟΥΣ - Καλοκάθης Εκδόσεις / Βιβλιοπωλείο

# data[].attributes.attachment_link.description
ΟΙ ΑΠΙΣΤΕΥΤΕΣ ΠΕΡΙΠΕΤΕΙΕΣ ΤΟΥ ΔΟΝ ΚΙΧΩΤΗ 3 - Η ΠΕΡΙΠΕΤΕΙΑ ΜΕ ΤΟΥΣ ΑΝΕΜΟΜΥΛΟΥΣ : Η σειρά "Οι απίστευτες περιπέτειες του Δον Κιχώτη" εξιστορεί τις απίστευτες

# data[].attributes.attachment_link.title
Οι μύλοι της Άνδρου - The mills of Andros

# data[].attributes.attachment_link.title
Χωρίς τίτλο.16

# data[].attributes.attachment_link.title
Χωρίς τίτλο.15

# data[].attributes.attachment_link.authors[].name
Oι λέξεις γίνονται ήχοι-Ηχητικά βιβλία-Audio books

# data[].attributes.attachment_link.title
Κωστής Παλαμάς - Το τέλος του ανεμόμυλου | Ηχητικό βιβλίο | Audio book

# data[].attributes.attachment_link.readable_text
Ο ανεμόμυλος στο Αιγαίο

Ο ανεμόμυλος αποτελεί "το πιο σύνθετο δημιούργημα μηχανισμού ευρείας χρήσεως της προβιομηχανικής τεχνολογίας", σύμφωνα με τον αρχιτέκτονα και π. Πρόεδρο του Ινστιτούτου των Ελληνικών Μύλων, Στέφανο Νομικό. Ιδιαίτερα στα νησιά, η χρήση των ανεμόμυλων υπήρξε αρκετά εκτεταμένη για το άλεσμα των δημητριακών, κυρίως κριθαριού και σιταριού, που αποτελούσαν τη βάση της διατροφής των νησιωτών για πολλά χρόνια. Χρησιμοποιήθηκαν όμως και για άλλες χρήσεις όπως η άλεση φάβας στη Σαντορίνη, βελανιδιών στη Μύκονο, θειαφιού στη Μήλο, καρυδιών στους Φούρνους και δεψικών υλών για τα βυρσοδεψεία στη Σύρο και τη Χίο.

Στο Αιγαίο, οι συνθήκες διευκόλυναν την κατασκευή και λειτουργία των μύλων: ο άνεμος ήταν ευνοϊκός με συχνότητα πάνω από 310 μέρες το χρόνο, ο καιρός δεν έφθειρε σημαντικά τα πανιά και τα εξωτερικά ξύλινα τμήματα του ανεμόμυλου. Επίσης, οι μυλωνάδες μπορούσαν να προμηθευτούν μυλόπετρες εξαιρετικής ποιότητας από τη Μήλο.

Στην Πάρο, σύμφωνα με την πρόσφατη έρευνα του Γιώργου Μπέη, λειτουργούσαν 55 ανεμόμυλοι που άλεθαν σιτηρά, ενώ εκτιμάται ότι στις Κυκλάδες καταγράφεται η μεγαλύτερη πυκνότητα αλεστικών ανεμόμυλων τόσο ανά τετραγωνικό χιλιόμετρο επιφανείας όσο και ανά αριθμό κατοίκων, από οπουδήποτε αλλού στην Ευρώπη.
Στην Πάρο και στο Αιγαίο συναντάμε τον μεσογειακό πυργόμυλο, με αποδεδειγμένη ιστορία τουλάχιστον από τον 13ο αιώνα. Είναι πέτρινος με κωνική στέγη από ξύλινο σκελετό, καλάμια και κάλυψη από χόρτο που ο μυλωνάς κάθε χρόνο φρόντιζε να επιδιορθώνει. Η αρχιτεκτονική τους στα νησιά των Κυκλάδων προσαρμόστηκε στις τοπικές τεχνικές, τόσο ως προς τη διαδικασία όσο και ως προς τα υλικά.

Η κατασκευή του ανεμόμυλου

Ο ανεμόμυλος και ο μηχανισμός ήταν πολύπλοκο και πολυδάπανο έργο, ειδικά για τα δεδομένα της εποχής. Την κατασκευή τους αναλάμβαναν ειδικοί μυλομαραγκοί με εμπειρική γνώση που ήξεραν τα μυστικά κατασκευής αλλά και του σημαδέματος των εξαρτημάτων και της κοπής των ξύλων, τα οποία αποκάλυπταν μόνο στους γιους τους για να μην έχουν ανταγωνισμό. Για να ολοκληρωθεί το κτίσμα χρειάζονταν περισσότερα από 800 ημερομίσθια. Η μεγαλύτερη δυσκολία συνίστατο στο ότι η ανέγερση του πύργου και η τοποθέτηση του μηχανισμού έπρεπε να προχωρούν παράλληλα, γιατί πύργος και μηχανισμός ήταν συνδεδεμένοι μεταξύ τους.
Στον τελευταίο όροφο βρισκόταν ο "άξονας" και το σύστημα μετάδοσης της κίνησης στη μυλόπετρα, ενώ στον κάτω όροφο γινόταν η άλεση και αποθήκευση των σιτηρών.
Το κυκλικό σχήμα της κάτοψης απορρέει από την ανάγκη περιστροφής του άξονα σύμφωνα με τη φορά του ανέμου. Με αυτό το δεδομένο, η στέγη είναι αναγκαστικά κυκλική καθορίζοντας το ίδιο αυτό σχήμα για ολόκληρο το κτήριο. Για να αντέχει η κατασκευή στις μεγάλες ανεμοπιέσεις που δέχεται κατά τη λειτουργία της, το πάχος της τοιχοποιίας είναι μεγαλύτερο στη βάση του (0,90-1,00 μέτρο) και μειώνεται σε ύψος (0,60-0,70).
Τα πτερύγια των μύλων, οι λεγόμενες "φτερωτές" είχαν 10 ή 12 ακτίνες, "αντένες", με μήκος 5-6 μέτρα, η κάθε αντένα, και δεμένα πανιά. Το σύνολο ονομαζόταν "αρματωσιά". Ανάλογα με την κατεύθυνση του ανέμου, ο μυλωνάς διόρθωνε τη θέση της αρματωσιάς και της σκεπής ώστε να συναντήσει κόντρα τον καιρό. Ανάλογα με την ένταση του ανέμου, άνοιγε και έκλεινε τα πανιά.

Μυλόπετρα από τη Μήλο

Εξαιρετικό ενδιαφέρον παρουσιάζει ο τρόπος κατασκευής της περιστρεφόμενης μυλόπετρας από τραχείτη, ένα σκληρό ηφαιστειακό πέτρωμα της Μήλου. Η μυλόπετρα μεταφερόταν σε κομμάτια με το καΐκι. Στο μύλο γινόταν η συναρμολόγηση των κομματιών, τα κολλούσαν με γύψο και τα στερέωναν με δύο μεγάλα σιδερένια στεφάνια. Κάθε μυλόπετρα έχει διάμετρο περίπου 1 μέτρο και πάχος 20 εκατοστά. Ο μυλωνάς έπρεπε να ρυθμίζει την απόσταση ανάμεσα στις δύο μυλόπετρες, για να μην τρίβεται η μία πάνω στην άλλη και να μη γίνονται χαλίκι μέσα στο αλεύρι. Οι μυλόπετρες ήθελαν διαφορετική ρύθμιση, ανάλογα με το είδος του καρπού, άλλη για το σιτάρι, άλλη για το κριθάρι.

Τα μυλοτόπια

Η επιλογή της θέσης των ανεμόμυλων γινόταν από τους μυλομαραγκούς, με βασική προϋπόθεση την ύπαρξη κατάλληλου ανέμου, τόσο σε συχνότητα όσο και σε ένταση. Συνήθως ήταν σε ύψωμα ή οροπέδιο, μέσα στο χωριό, στην άκρη του ή σε γύρω λόφους. Οι τοποθεσίες αυτές ονομάζονταν "μυλοτόπια". Ο χώρος γύρω από κάθε μύλο έπρεπε να μένει ελεύθερος για να μην εμποδίζεται η φυσική ροή των ανέμων και να μένει ελεύθερο το αλεστικό μέτωπο. Οι μύλοι επηρέασαν και τη ρυμοτομία των περιοχών (δρόμοι, σοκάκια), καθώς έπρεπε να υπάρχει ικανή δίοδος προς αυτούς έτσι ώστε να φτάνουν εύκολα τα φορτωμένα ζώα.

Λεβέντη μυλωνά!

Η δουλειά του μυλωνά ήταν μοναχική και επίπονη. Η εργασία του καθοριζόταν από τις καιρικές συνθήκες και τις ανάγκες των κατοίκων. Φρόντιζε να είναι οι μυλόπετρες καθαρές και, μόλις ο μύλος ήταν έτοιμος, ξεδίπλωνε το ένα πανί για να πάνε οι χωρικοί το άλεσμά τους. Η αμοιβή του ήταν συνήθως το 10% από το παραγόμενο αλεύρι. Ένας ανεμόμυλος ανάλογα με την ένταση και τη φορά του ανέμου μπορούσε να αλέσει 20-70 κιλά σιτηρά την ώρα. Ο μυλωνάς έπρεπε να είναι δίκαιος, για να μένουν οι συγχωριανοί του ικανοποιημένοι και δυνατός για να μπορεί να μετακινεί τη στέγη και όλη την αρματωσιά κόντρα στον άνεμο, ώστε να δαμάζεται ο αέρας. Ήταν κυρίαρχος του ανεμόμυλου, και πολλοί παρομοιάζουν τον ρόλο του με αυτόν του καπετάνιου. Έπρεπε να προβλέπει την εξέλιξη του καιρού, και να είναι πάντα σε ετοιμότητα για να μη γίνει κάποια ζημιά στον μηχανισμό του ανεμόμυλου.

Ο μύλοι της Μάρπησσας

Στη Μάρπησσα Πάρου υπήρχαν πέντε ανεμόμυλοι: α) Κληρονόμων Καλουδά, β) Εμμανουήλ Αγούρου, γ) Σταύρου και Κων/νου Μελανίτη, δ) Ειρήνης Περαντινού, ε) Αγγ. Γκιόκα. Σύμφωνα με το ΦΕΚ 527/Β/29-6-1989 έχουν χαρακτηριστεί ως "ιστορικά διατηρητέα μνημεία διότι αποτελούν σημαντικά δείγματα της "προβιομηχανικής εποχής", η δε διάσωσή τους συντελεί στη διατήρηση της ιστορικής μνήμης του τόπου".
Κοντά στον επαρχιακό δρόμο από Πρόδρομο προς Μάρπησσα και στην τοποθεσία "Πίσω Πηγάδι" ήταν ο ανεμόμυλος Νικολάου Ρούσσου Πενταρακιού ή Πενταράκια. Χαρακτηριστική είναι η εξής η φράση: "Δε πας να δης αν αλέθ' τ' Πενταράκια ο μύλος;" που, όπως αναφέρει ο Ν. Αλιπράντης στα Παριανά, τη χρησιμοποιούσαν για ανθρώπους που έλεγαν ανόητες κουβέντες. (1980, σ.10)

Ο ανεμόμυλος του Άγουρου

Είναι ο μεσαίος από τους τρεις στη σειρά ανεμόμυλους που δεσπόζουν στη θέση "Μύλοι" στη Μάρπησσα. Είναι λιθόχτιστος με κυκλική κάτοψη, με εμβαδόν 20 τ.μ. περίπου και ύψος 8 μέτρα και στέφεται με ξύλινη κωνική στέγη. Ανήκε στην οικογένεια Άγουρου από τις αρχές του 19ου αιώνα και σταμάτησε να λειτουργεί στα μέσα του 20ου. Τέσσερις γενιές μυλωνάδων πέρασαν από αυτόν τον ανεμόμυλο, από τον Δεμένεγο Άγουρο έως τον Γιώργο και το γιό του, Μανώλη Άγουρο. Οι μεγαλύτεροι θυμούνταν τον μπαρμπα-Γιωργάκη που τις ώρες της άπνοιας, καθόταν στο ισόγειο κι έπλεκε καλαθάκια από καλάμια και λυγαριές.
Η αποκατάσταση του μύλου έχει γίνει από τους απογόνους της οικογένειας με σεβασμό στην παράδοση, την ιστορία και τα στοιχεία που χαρακτηρίζουν έναν κυκλαδίτικο ανεμόμυλο. Στο εσωτερικό έχουν διατηρηθεί όλα τα εξαρτήματα και τα εργαλεία που χρησίμευαν για τη λειτουργία του.
Ο ανεμόμυλος του Άγουρου είναι επισκέψιμος χώρος κατά τη διάρκεια του φεστιβάλ "Διαδρομές στη Μάρπησσα".

"Αν ο µύλος ήταν καράβι, θα είχε κάνει πολλές φορές το γύρο του κόσµου!"

Ο μυλωνάς ήταν ο καπετάνιος της στεριάς, αφού πάλευε µε τον άνεμο και χρησιμοποιούσε ναυτικούς όρους συχνά. Όταν τα πανιά του μύλου ήταν ανοιχτά, ο μύλος ήταν "αβέρτα" δηλαδή δούλευε µε όλα τα ρεμέτζα του. Με τον όρο ρεμέτζα, που προέρχεται από τη ναυτική ζωή, εννοούνται τα ελεύθερα σχοινιά µε τα οποία έδεναν τα πλεούμενα στο λιμάνι. Στον ανεμόμυλο ρεµέτζα ήταν τα σκοινιά µε τα οποία έδεναν τα πανιά στα συρματόσχοινα των αντενών. Τα πανιά του μύλου σε κλειστή κατάσταση αποκαλούνταν μουδαρισµένα.

Χωρίς γερά ρεµέτζα, ο μυλωνάς δεν μπορούσε να κουμαντάρει εύκολα τα πανιά, γιατί θα γινόταν η αρματωσιά του κομμάτια. Έτσι, όλα εξαρτιόνταν από την ποιότητα των ρεµέτζων. Για να τιθασεύσει τη δύναμη του μύλου, ο μυλωνάς έπρεπε να έχει το νου του συνεχώς να ανοίγει και να κλείνει τα πανιά ανάλογα µε τις περιστάσεις και τη δύναμη του ανέμου.

Για τους νησιώτες, η δουλειά του μυλωνά είναι πιο θαυμαστή και από του καπετάνιου γιατί ο μυλωνάς ανεμίζει κόντρα στον αέρα τα πανιά της φτερωτής, ενώ ο καπετάνιος οδηγεί το πλοίο πάντα πρίμα στον καιρό.

Πηγές

Αλιπράντης, Ν. (1980), "Ανεμόμυλοι και νερόμυλοι της Πάρου", Τα Παριανά, έτος Α΄, τεύχος 2, σ. 10, Αθήναι.

Κοροξενίδου, Αλ. (1994), "Τα πέτρινα φαντάσματα του Αιγαίου", Το Βήμα, 31 Ιουλίου.

Μαρινάκης, Ν. (2012), Από τους ανεμόμυλους της Πάρου στα μουσεία τεχνολογίας. Διαθέσιμο στο app.box.com [15/12/2020].

Νομικός, Σ. (2005), "Η λειτουργία των υδροκίνητων και ανεμοκίνητων εγκαταστάσεων στον Ελληνικό χώρο", Αρχαιολογία και Τέχνες, τεύχος 97, Δεκέμβριος, σ. 39-47.

Σπέης, Γ. (2020) "Ανεμόμυλοι στον Ελλαδικό χώρο", Ο μυλολόγος, τεύχος 5, Φθινόπωρο, σ. 13-23.

Υπουργείο Πολιτισμού και Αθλητισμού, Εφορεία Αρχαιοτήτων Κυκλάδων, Γύρνα φτερωτή του μύλου.

Ινστιτούτο των Ελληνικών Μύλων και Ελληνική Ομάδα TIMS. Διαθέσιμο στο: hellenicmills.gr [15/12/2020].

Greekscapes. Διαθέσιμο στο: greekscapes.gr [15/12/2020].

The International Molinological Society. Διαθέσιμο στο: molinology.org [15/12/2020].

Ευχαριστούμε θερμά την οικογένεια Άγουρου για τις πληροφορίες και την πολύτιμη βοήθειά της.

# data[].attributes.attachment_link.description
Ο ανεμόμυλος αποτελεί "το πιο σύνθετο δημιούργημα μηχανισμού ευρείας χρήσεως της προβιομηχανικής τεχνολογίας"...

# data[].attributes.attachment_link.provider_name
Αρχαιολογία Online

# data[].attributes.attachment_link.readable_text
Οι παράμετροι που διαμόρφωσαν την εξέλιξη του φαινομένου

από Archaeology Newsroom

Your browser does not support the audio element.

Τους παράγοντες που βοήθησαν στην εξέλιξη των ανεμόμυλων στις Κυκλάδες θα αναλύσει σε ομιλία του ο Στέφανος Νομικός (Αρχιτέκτων), στο πλαίσιο σειράς διαλέξεων με τίτλο "Μαθήματα εμβαθύνσεως στην Ιστορία της Αρχιτεκτονικής", που διοργανώνει το Σπουδαστήριο της Ιστορίας της Αρχιτεκτονικής του ΕΜΠ.

Ο ανεμόμυλος θεωρείται ως η πιο σημαντική επινόηση στις διαδοχικές εξελίξεις των αλεστικών μέσων από την εποχή του τριπτήρα και αποτελεί το πιο σύνθετο δημιούργημα μηχανισμού ευρείας χρήσεως της προβιομηχανικής τεχνολογίας.

Είναι άγνωστο το πότε, το πώς και το από πού έφτασε στην ανατολική Μεσόγειο και γι' αυτό έχουν διατυπωθεί διάφορες θεωρίες. Στο Αιγαίο βρήκε ιδεώδεις συνθήκες για την ανάπτυξή του: δηλαδή αεροδύναμη, κυρίως βοριάδες, σε συχνότητα και ένταση μεγάλη (πάνω από 310 μέρες το χρόνο κατάλληλος άνεμος), αλλά και η ύπαρξη εξαιρετικής μυλόπετρας στη Μήλο.

Έτσι, στις Κυκλάδες, κατά τα τέλη του 19ου αιώνα καταγράφηκε η μεγαλύτερη πυκνότητα αλεστικών ανεμόμυλων τόσο ανά τετραγωνικό χιλιόμετρο επιφανείας όσο και ανά αριθμών κατοίκων από οπουδήποτε αλλού. Μπορούμε πια να υπολογίσουμε ότι στο Αιγαίο με τα παράλια της Μ. Ασίας, της ηπειρωτικής Ελλάδας και το Λασίθι της Κρήτης, οι ανεμόμυλοι ξεπερνούσαν τους 2.000.

Στις Κυκλάδες παρατηρούνται παραλλαγές μορφών από νησί σε νησί που οφείλονται στις κατασκευαστικές συνήθειες που διαμορφώθηκαν από τη σεισμικότητα του κάθε νησιού, το είδος της διαθέσιμης τοπικής πέτρας κ.ά. Επιπλέον, η κατασκευή του "μεσογειακού πυργόμυλου" προσαρμόστηκε στην τοπική αρχιτεκτονική κάθε νησιού ως προς την εσωτερική του δόμηση.

Η μετακίνηση του πληθυσμού από το εσωτερικό των νησιών προς τις παραλίες μετά τη μείωση της πειρατείας, δημιούργησε τα πρώτα ερείπια ανεμόμυλων. Στις Κυκλάδες διατηρήθηκε η ακμή τους ως τις αρχές του 20ού αιώνα και ως τη δεκαετία του '70 μερικοί δούλευαν ακόμα στα μικρά και απομονωμένα νησιά. Σήμερα, εκτός από λίγους που συντηρούνται για τουριστικούς λόγους, κανείς δεν γυρίζει πια.

Η διάλεξη έχει τίτλο "Οι ανεμόμυλοι των Κυκλάδων" και θα πραγματοποιηθεί την Πέμπτη 3 Μαρτίου 2016, και ώρα 18.30, στη Σχολή Αρχιτεκτόνων Μηχανικών ΕΜΠ (Κτήριο Αβέρωφ, Αμφιθέατρο 8, Πατησίων 42).

# data[].attributes.attachment_link.title
Οι ανεμόμυλοι των Κυκλάδων

# data[].attributes.attachment_link.description
Η ομιλία εστιάζεται στην εξέλιξη των ανεμόμυλων στις Κυκλάδες και στους παράγοντες που οδήγησαν στην σταδιακή ύφεση του φαινομένου.

# data[].attributes.attachment_link.title
Para el día del padre haz un lindo molino de viento de cartón

# data[].attributes.attachment_link.description
May 19, 2014 - This Pin was discovered by Milena Murmullo. Discover (and save!) your own Pins on Pinterest

# data[].attributes.attachment_link.readable_text
Λυγίζει και επανέρχεται με πλαστικότητα στην κάθετο, όμοια με κατάρτι ιστιοφόρου που παλεύει, αβύθιστο, με τα κύματα. Η κίνηση της ζωντανεύει το στατικό πλάνο αφήνοντας να παρεισφρήσει μια αίσθηση ανεμελιάς ανάμεσα στις αυστηρές του γραμμές.

Η λεύκα δραπετεύει με νεανική θρασύτητα από το κάδρο και το μετακινεί ανάλογα με τις προσταγές του ανατρεπτικού καθαρτήριου αγέρα.

Από πού έρχεται ο άνεμος, ποιές μακρινές πολιτείες διασχίζει και από ποιες μυστηριώδεις κοιλάδες αντλεί τη δυναμή του; Ο άνεμος, λυτρωτικός, καθαρτήριος, ούριος ή ενάντιος, ταξιδιωτικός ή καθηλωτικός, ήπιος ή ορμητικός παρασύρει απομεινάρια του παρελθόντος, ανακατεύει τις κόμες των κοριτσιών και ξαφνιάζει τις απροετοίμαστες θάλασσες.

Ο άνεμος παράγει απόκοσμες μουσικές όταν συγκρούεται θαρραλέα με τη γερασμένη, ακίνητη γη που ενοχλείται από την επιμονή του να διαταράσσει την προσφιλή της σιωπή. Είναι συνώνυμος των γενναίων αποφάσεων.

Συμβολίζει την αλλαγή, τη φυγή, την κάθαρση από τη σκόνη της καθημερινότητας που επικάθεται αργά και ανεπαισθήτως στις ζωές μας.

Ο αιώνια άπιαστος δραπέτης έχει εμπνεύσει πολλούς τραγουδοποιούς οι οποίοι δημιούργησαν στο όνομά του πολύ όμορφα τραγούδια.

Σας παραθέτω 10+1 τραγούδια για τον άνεμο (θα μπορούσαν να είναι πολύ περισσότερα) χωρίς λογική σειρά, με αφορμή τη λεύκα που αναστατώνει τη θέα των παραθύρων μας.

"Αύρα"-Δημήτρης Παναγόπουλος

"Πεχλιβάνης"-Θανάσης Παπακωνσταντίνου

"Ήτανε Αέρας"- Λιζέτα Καλημέρη
Μουσική: Γιώργος Καζαντζής, Στίχοι: Γιώργος Χρονάς,

"Το τραγούδι της λίμνης"- Αρλέτα & χορωδία
Μουσική Eλένη Καραΐνδρου - Στίχοι: Αρλέτα

"Ιούλιος κι ο άνεμος"-Λουβοδίκος των Ανωγείων

"Μέσα Μου Ο Αέρας Που Φυσά" - Γιάννης Αγγελάκας
Μουσική:Γιώργης Ξυλούρης

"Φύσηξε ο Βαρδάρης"-Νίκος Παπάζογλου

"Κι αν ο αγέρας φυσά" - Μανώλης Μητσιάς
Μουσική:Δήμος Μούτσης, Ποίηση: Γιώργος Σεφέρης

"Γεια σου χαρά σου Βενετιά" (Φύσα αεράκι φύσα με)- Νίκος Ξυλούρης
Μουσική: Σταύρος Ξαρχάκος, Στίχοι: Νίκος Γκάτσος

"Δρόμο άλλαξε ο αέρας"-Σωκράτης Μάλαμας
Στίχοι:Φωτεινή Λαμπρίδη

" Όπου φυσάει ο άνεμος"-Κώστας Τουρνάς

# data[].attributes.attachment_link.authors[].name
Χρήστος Ασημακόπουλος

# data[].attributes.attachment_link.title
10+1 τραγούδια για τον άνεμο, με αφορμή μια λεύκα

# data[].attributes.attachment_link.description
Εδώ και δύο ημέρες, η λεύκα που αντικρύζω από τα παράθυρα του ogdoo music group ετοιμάζεται να σαλπάρει από τη δύναμη του βόρειου ανέμου. Λυγίζει και επανέρχεται με πλαστικότητα στην κάθετο, όμοια με κατάρτι ιστιοφόρου που παλεύει, αβύθιστο, με τα κύματα. Η κίνηση της ζωντανεύει το στατικό πλάνο αφή...

# data[].attributes.attachment_link.title
Στους πεντε ανεμους!Κορκολης Κωσταντινα

# data[].attributes.attachment_link.title
Ελευθερία Αρβανιτάκη - Φλόγα & Άνεμος - Official Lyric Video

# data[].attributes.attachment_link.readable_text
WELCOME TO ANDROS!

Ideally located in the Cyclades archipelago, Andros Greece is one of the Cyclades islands closest to Athens (a couple of hours ferry ride). Thanks to its proximity to the Greek capital, it has been transformed into one of the most popular Greek island destinations. And you bet there's a reason for it!

Boasting a natural landscape with lush vegetation, imposing mountains, virgin beaches, and rural villages, Andros Greece is a go-to destination for those who crave a getaway near Athens. Although it is a summertime favorite for tourists, the island has managed to keep its unspoiled charm!

Chora Andros, the gem of the island, stands out for its noble mansions, narrow alleys and cosmopolitan aura that seduces the visitors. While Chora Andros will introduce you to the glorious past of the island, it's the picturesque villages around it that will make you dive deeper into the essence of Andros' tradition!

Hop on a ferry from Athens to Andros and let the exploration begin!

Let us plan the trip of your dreams!
Check our super cool services and book your ferry tickets, car rentals, hotels and more, easily!

PHOTOS OF ANDROS BY OUR MEMBERS

Photo Contest 2019! Upload your photos of Andros!
Explore Andros island through the lens of the talented members of Greeka community.

OUR TRAVEL SERVICES IN ANDROS

Explore our travel services & make the most out of your holidays in Andros!

Do you Need a Free Travel Quote?

Our team of experienced travel specialists can organize your unforgettable vacation in Greece!

Please send us a request and we will rapidly answer you with a free quote!

MORE ABOUT ANDROS GREECE

Andros Greece is the northernmost island of the Cyclades island group. It stands out among the generally barren Cycladic islands, thanks to its lush vegetation and scenic natural landscapes. Despite its proximity to Athens, Andros Greece hasn't been affected much by the mass tourism, managing to keep its laid-back, unspoiled vibe!

Andros Chora, the island's capital, is a mixture of Venetian, Byzantine and Ottoman architecture. The result? Noble mansions and neoclassical buildings coexisting in harmony with the modern side of the town! Chora owes its architectural beauty to the islanders' love for the sea, as the imposing mansions used to belong to the local sailors and captains.

Andros beaches are a reason themselves to visit Andros Greece! Organized or virgin, isolated or crowded, Andros beaches seem to be able to please everyone. The most popular of them are Agios Petros, Batsi and Golden Sand. If you are more into virgin and isolated beaches, though, chose Vlychada, Agios Sostis, and Halkolimnionas.

The natural beauty of this verdant island is divine! The hiking paths that cross Andros Greece, will give you the chance to explore its lush vegetation. Packed with walnut trees, chestnut trees, oak trees, and olive trees, Andros is literally a natural paradise!

In Andros island, you'll also find some interesting sites, too! Palaiopolis, the ancient capital of Andros, the prehistoric Plaka settlement and Zagora settlement are must-visits. Not to mention the amazing Andros museums! Definitely visit the Museum of Modern Art, the archaeological museums and the Cyclades Olive museum, to take a dip into the island's culture!

Are you ready to explore the enchanting Andros island?

Photos (68)Villages (7)Beaches (23)Map Weather Travel there

HIGHLIGHTS OF ANDROS

Discover the best things to do in Andros! From Andros sightseeing to activities and from Andros tours to restaurants, we give you the best recommendations for the ultimate Andros holidays experience!

WHERE TO GO NEXT?

Continue your trip to the best Greece destinations!

# data[].attributes.attachment_link.title
Andros Greece, Andros island travel guide - Greeka.com

# data[].attributes.attachment_link.description
Ideally located in the Cyclades archipelago, Andros Greece is one of the Cyclades islands closest to Athens (a couple of hours ferry ride). Thanks to its proximity to the Greek capital, it has been transformed into one of the most popular Greek island destinations. And you bet there's a reason for it!